open-index/open-wikipedia-markdown huggingface dataset:
Jaunburtnieku skola

**Jaunburtnieku skola**, agrāk — **Zaltiņi**, ir ciems Valmieras novada Bērzaines pagastā. Izvietojies pagasta rietumos pie autoceļa V193  no pagasta centra Bērzaines,  no  Kocēniem un  no Rīgas. Apdzīvotā vieta izveidojusies ap 1875. gadā dibināto Jaunburtnieku skolu un veco pagastmāju. 1939. gadā celtā jaunā skolas ēka ir vietējas nozīmes kultūrvēstures piemineklis.

## Atsauces
Vākšēni

**Vākšēni** ir ciems Valmieras novada Bērzaines pagastā. Izvietojies pagasta vidusdaļā Briedes un tās pietekas Kauliņupītes krastā pie autoceļa V112  no pagasta centra Bērzaines,  no novada centra Valmieras un  no Rīgas.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Helmuts Štegmanis

**Helmuts Štegmanis** (;  — 1983. gads) bija vācbaltu izcelsmes Latvijas jurists un politiķis. Bijis 4. Saeimas deputāts.

## Biogrāfija
1911. gadā pabeidza ģimnāziju Rīgā. 1915. gadā absolvēja Tartu Universitātes Juridisko fakultāti. No 1915. līdz 1919. gadam Štegmanis strādāja par ierēdni Rīgā. No 1919. gada aprīļa līdz 1920. gada martam dienēja Baltijas landesvērā.

Štegmanis bija Vācbaltu zemes partijas biedrs. No 1920. līdz 1933. gadam bija Rīgas domes deputāts. 1931. gadā kandidēja 4. Saeimas vēlēšanās no Vācbaltu partiju padomes apvienotā saraksta, netika ievēlēts. 1933. gada rudenī ieguva mandātu pēc tam, kad no tā atteicās Pauls Šīmanis. Parlamentā darbojās līdz 1934. gada maijam, kad notika Ulmaņa apvērsums. 1939. gada novembrī pārcēlies uz Poznaņu.

Miris 1983. gadā.

## Atsauces
2015. gada Pasaules čempionāts orientēšanās sportā

**2015. gada Pasaules čempionāts orientēšanās sportā** ir 32. Pasaules čempionāts orientēšanās sportā, kas notika Skotijā no  līdz .

Par čempionāta medaļām bagātāko sportisti kļuva Dānijas sportiste Maja Alma, kas izcīnīja trīs zelta medaļas.

Pasaules čempionātā piedalījās arī Latvijas orientieristi. Augstāko rezultātu individuāli izcīnīja Edgars Bertuks: 15. vietu vidējā distancē, savukārt sieviešu stafetes komanda (Laura Vīķe, Inga Dambe, Līga Ārniece) ieņēma augsto 7. vietu.

## Rezultāti
### Vīrieši
#### Garā distance
# Tjerī Žoržu  1.39:46
# Daniels Hubmanis  1.40:11
# Ūlavs Lunnaness  1.40:43

#### Vidējā distance
# Daniels Hubmanis  34:23
# Lukass Bassē  34:26
# Olle Bostrēms  34:36

#### Sprints
# Jonass Leandersons  13:12,1
# Martins Hubmanis  13:14,0
# Jerkels Lisels  13:16,6

#### Stafete
#  (Fabians Hertners, Daniels Hubmanis, Matiass Kiburžs) 1.41:40
#  (Esteins Kvāls Esterbē, Karls Godagers Kāss, Magne Deli) 1.43:30
#  (Vinsents Kupā, Lukass Bassē, Frederiks Tranšāns) 1.43:52

### Sievietes
#### Garā distance
# Ida Bobaha  1.15:35
# Mari Fastinga  1.18:19
# Svetlana Mironova  1.18:39

#### Vidējā distance
# Annika Bilstama  35:46
# Merja Rantanena  36:36
# Emma Jūhansone  37:04

#### Sprints
# Maja Alma  13:32,5
# Nadja Volinska  14:12,3
# Gaļina Vinogradova  14:24,5

#### Stafete
#  (Maja Alma, Ida Bobaha, Emma Klingenberga) 1.49:06
#  (Heidi Bagstevolda, Mari Fastinga, Anne Margrēte Hauskena Nordberga) 1.52:08
#  (Helēna Jansone, Annika Bilstama, Emma Jūhansone) 1.52:17

### Sprinta stafete
#  (Emma Klingenberga, Tue Lasens, Sērens Bobahs, Maja Alma) 1.00:54
#  (Elise Egseta, Hākons Jarviss Vestergārds, Esteins Kvāls Esterbē, Anne Margrēte Hauskena Nordberga) 1.02:15
#  (Tatjana Rjabkina, Gļebs Tihonovs, Andrejs Hramovs, Gaļina Vinogradova) 1.02:20

## Medaļu tabula

## Atsauces

## Ārējās saites

* Čempionāta oficiālā mājaslapa
Brotherhood of Man

**Brotherhood of Man** ir britu popgrupa, kas guva sevišķus panākumus 20. gadsimta 70. gados. Viņi uzvarēja 1976. gada Eirovīzijas dziesmu konkursā ar *[[Save Your Kisses for Me]]*.

Grupa 1969. gadā izveidoja komponists un producents Tonijs Hillers. Pirmais viņu singls, kurš iekļuva vairāku topu pirmajās vietās bija dziesma *"United We Stand"*. Ap 1973. gadu Hillers izveidoja pastāvīgu sastāvu, kurā ietilpa: Martins Lī, Nikija Stīvensa, Lī Šeridans, Sandra Stīvensa. 70. gadu vidū grupa, tieši šādā sastāvā, iekļuva vairāku topu virsotnēs ar dažādiem singliem: *"Kiss Me Kiss Your Baby", "Angelo", "Oh Boy (The Mood I'm In)" un "Figaro".* Viņi sasniedza, iespējams, viņu lielākos panākumus dzimtajā Lielbritānijā.
Vilciņa

**Vilciņa** (vīriešu dzimtē Vilciņš) ir latviešu cilmes uzvārds, kas radies no vārda „vilks” pamazināmās formas Cilvēki ar šo uzvārdu:
* Elvīra Šnore (dzimusi Vilciņa; 1905—1996) — latviešu arheoloģe;
* Velta Vilciņa — latviešu baletdejotāja.

## Skatīt arī
* Brākas (Vilciņa)
My Generation

***My Generation*** ir britu rokgrupas *[[The Who]]* dziesma, kas iekļauta tāda paša nosaukuma studijas albumā. Viena no grupas ievērojamākajām dziesmām.

Singls tika izdots . Apvienotās Karalistes singlu topā tā sasniedza 2. vietu, kas ir grupas labākais sasniegums dzimtenē, ASV singlu topā tika ieņemta 74. vieta. Žurnāls *[[Rolling Stone]]* to ierindoja 11. vietā 500 visu laiku labāko dziesmu sarakstā, VH1 — 13. vietā 100 labāko rokenrola dziesmu sarakstā. Iekļauta *Grammy* slavas zālē.

## Atsauces
Īzaks Berss

**Īzaks Ābrams Berss** ( — 1970. gads) bija Latvijas ebreju inženieris metalurgs, pedagogs un politiķis. Bija Tautas padomes deputāts no Latvijas Bunda saraksta, vēlāk Latvijas Satversmes sapulces un Rīgas domes deputāts.

## Dzīvesgājums
Dzimis  Rīgā. Berss bija Rīgas Ebreju vidusskolas direktors.

Viņš piedalījās Tautas padomē, kā arī no 1920. līdz 1922. gadam bija Latvijas Satversmes sapulces deputāts (ievēlēts no Latvijas Sociāldemokrātiskās Strādnieku partijas saraksta). No 1922. līdz 1934. gadam bija Rīgas domes deputāts.

1941. gada jūnijā izsūtīts uz Sibīriju. No izsūtījuma atbrīvots 1956. gadā.

ASV matemātiķa Lipmana Bersa tēvs.

## Atsauces
Oļegs Solodovs

**Oļegs Solodovs** (1965. gada 21. decembris) ir Latvijas uzņēmējs un mediju holdinga “Baltijas Mediju Alianse” akcionārs un valdes priekšsēdētājs. 

## Izglītība
1983. gadā pabeidzis Ufas 32. vidusskolu. 1986. gadā absolvējis Rīgas Civilās aviācijas lidotāju tehnisko skolu. 2000. gadā neklātienē ieguvis MBA grādu finansēs *Kennedy-Western University*, ASV.

## Karjera

* 1995. gads - O. Solodovs sāk investēt televīzijas nozarē. 5. gadus, no 1995. gada līdz 2000. gadam, ieņem viceprezidenta amatu AS “TEM ART GROUP”. Atrodoties amatā, sāk ievietot Latvijas reklāmu populārā Krievijas televīzijas kanāla “ORT” reklāmas blokos.

* 2001. gads - kļūst par SIA “TEM LV” viceprezidentu. Atrodoties amatā, par reklāmas izvietošanu noslēdz līgumus ar visu trīs Baltijas valstu lielākajiem kabeļtelevīzijas operatoriem.
 
* 2002. gads - kļūst par valdes priekšsēdētāju jaunizveidotā uzņēmumā. Televīzijas kanālā “Baltijas Pirmais Kanāls”, kas apraidi Baltijas valstu mediju vidē uzsāk 2002. gada septembrī.

* 2005. gads - tiek izveidoti divi, pilnīgi jauni televīzijas kanāli - “Baltijas Pirmais muzikālais kanāls” un “REN TV Baltic”, kurus veido uzņēmumi ar identiskiem nosaukumiem.

* 2007. gads - tiek izveidots mediju holdings “Baltijas Mediju Alianse”, par kura valdes priekšsēdētāju kļūst O. Solodovs. Viņš kļūst arī par vienu no mediju holdinga akcionāriem. Nepieciešamība pēc holdinga izveidošanas rodas, kad plašais mediju bizness Baltijā kļūst pārlieku sazarots. Restrukturizējot grupas uzņēmumus, vairāki televīzijas kanāli, laikraksti, reklāmas kompānija un citi uzņēmumi tiek iekļautie holdingā *Baltijas Mediju Alianse.*

## Bizness

Mediju holdinga “Baltijas Mediju Alianse” apgrozījums 2014. gadā sasniedza 18,8 miljonus eiro. Oļegs Solodovs ir šī holdinga valdes priekšsēdētājs un akcionārs.

## Ģimene

O. Solodovs ir precējies. Ir trīs dēli un meita.

## Ārēji resursi
* http://olegsolodov.com/lv/
Ekvadoras administratīvais iedalījums

[250px|thumbnail|[Ekvadoras novietojums]]
**[[Ekvadora]]s administratīvo iedalījumu** veido **24 provinces** (spāņu: *provincias*). Visas provinces sīkāk tiek iedalītas **221 kantonos**. Pēc platības lielākā province ir Pastasas province (29 641,37 km²), bet mazākā province — Kanjaras province (3146,08 km²). Pēc iedzīvotāju skaita lielākā province ir Gvajasas province (3 645 483 iedzīvotāji), bet mazākā province — Galapagu province (25 124 iedzīvotāji).

## Administratīvo līmeņu shēma

## Pirmā līmeņa administratīvais iedalījums

### Provinces

## Atsauces
Irši (ciems)

**Irši** ir ciems Aizkraukles novada Iršu pagastā, pagasta centrs. Izvietojies pagasta ziemeļdaļā Iršupītes krastā pie autoceļa P79  no novada centra Aizkraukles un  no Rīgas. Iršos atrodas pagasta pārvalde, Pērses sākumskola, klubs, bibliotēka, feldšeru un vecmāšu punkts, pasta nodaļa, veikals, katoļu baznīca. 

## Vēsture
Apdzīvotā vieta izveidojusies ap bijušās Iršu muižas *(Hirschenhof)* centru, līdz 1939. gadam bija Iršu vācu kolonijas centrs. Otrā pasaules kara laikā ciemu izpostīja, vēlāk tas bija padomju saimniecības Līdums centrālais ciemats.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Gajānas administratīvais iedalījums

[250px|thumbnail|[Gajānas novietojums]]
**[[Gajāna]]s administratīvo iedalījumu** veido **10 reģioni**. Pēc platības lielākais reģions ir Augštakutu/Augšesekibo (57 750 km²), bet mazākais — Demerara/Mahaika (2 232 km²). Pēc iedzīvotāju skaita lielākais reģions ir Demerara/Mahaika (313 429 iedzīvotāji), bet mazākais — Potaro/Siparuni (10 190 iedzīvotāji). 

## Administratīvo līmeņu shēma

## Pirmā līmeņa administratīvais iedalījums

### Reģioni

## Atsauces
Lauri Auss

**Lauri Auss** (;  &ndash; ) bija profesionāls Igaunijas šosejas riteņbraucējs, kas Igauniju pārstāvēja trijās Olimpiskajās spēlēs.

Dzimis Tartu, 1995. gadā viņš kļuva par profesionāli un pārstāvēja vairākas Francijas komandas. 1997. gadā viņš kļuva par pirmo Igaunijas pārstāvi, kas sasniedzis *[[Tour de France]]* finišu. Auss savas karjeras gaitās vairākas reizes kļuva par Igaunijas čempionu. 1992. gada Barselonas Olimpiskajās spēlēs izcīnīja piekto vietu, lielās grupas finiša sprintā piekāpjoties vienīgi vācu sprinterim Ērikam Cābelam.

Lauri Auss mira 2003. gadā, kad treniņa laikā pie Tartu viņu no aizmugures notrieca piedzēries autovadītājs. Pēc šī notikuma Igaunijas sabiedrībā tika aktualizēts jautājums par bargākiem sodiem par auto vadīšanu reibumā.

Ausa piemiņai tiek rīkotas starptautiskas ikgadējas sacensības *Lauri Aus’i Memoriaal*.

## Atsauces

## Ārējās saites
Jaunbebri

**Jaunbebri** ir ciems Aizkraukles novada Bebru pagastā. Izvietojusies pagasta austrumdaļā Recijas un Pērses krastā pie autoceļa P79  no pagasta centra Vecbebriem,  no novada centra Aizkraukles un  no Rīgas. Apdzīvotā vieta izveidojusies ap bijušās Jaunbebru muižas (*Neu-Bewershof*) centru. 1841. gadā baronam Kārlim fon Tīzenhauzenam piederošajā Jaunbebru muižā notika tā sauktais Kartupeļu dumpis.

## Atsauces
Džeimss Makdivits

**Džeimss Oltons "Džims" Makdivits** (*James Alton "Jim" McDivitt*, dzimis , miris ) bija ASV astronauts, lidotājs, aeronautikas inženieris.

## Dzīvesgājums
1951. gadā Džeimss Makdivits iestājās ASV Jūras spēkos. Viņš piedalījās Korejas karā.
1959. gadā Makdivits Mičiganas Universitātē ieguva bakalaura grāds aeronautikas inženierijā.
Pēc tam viņš Edvardsa Gaisa spēku bāzē dienēja par lidotāju izmēģinātāju.
1962. gada jūlijā lidaparātā X-15 Makdivits kopā ar Robertu Vaitu sasniedza 95,8 km, tādējādi iegūstot Astronauta spārnu statusu.

1962. gadā Makdivits kandidēja NASA uz astronauta vakanci, veiksmīgi izturot konkursu un iekļūstot otrajā astronautu grupā.

Pirmo kosmisko lidojumu Džeimss Makdivits veica 1965. gada jūnijā kā *[[Gemini 4]]* komandējošais pilots. Tā laikā notika ASV pirmā iziešana kosmosā, ko veica Edvards Vaits.

1966. aprīlī Makdivitu nominēja pirmā pilotējamā *[[Apollo programma|Apollo]]* lidojuma *[[Apollo 1]]* dublieru apkalpei. Decembrī viņu nomainīja atceltās otrās misijas apkalpe, un Makdivits tika iecelts primārajā apkalpē otrajam komandmoduļa un mēness moduļa lidojumam.
1967. gada 27. janvārī pirmsstarta treniņu laikā izdega *Apollo 1* kabīne un apkalpe gāja bojā.
Pēc šīs traģēdijas Džeimss Makdivitam bija plānots lidojums ar mēness moduli 1968. gada decembrī misijā *Apollo 8*. Tā kā mēness moduli uz šo laiku vēl nebija gatavs, tika nolemts *[[Apollo 8]]* veikt Mēness aplidojumu bez mēness moduļa, bet Makdivitu iecēla *Apollo 9* apkalpē.

Otrais lidojums notika 1969. gada martā, esot *[[Apollo 9]]* komandierim. Septiņu dienu laikā Zemes orbītā tika izmēģināts mēness modulis un veiktas divas ārpuskuģa aktivitates.

Pēc tam Džeimss Makdivits bija *Apollo* programmas menedžeris.

1972. gada Makdivits atvaļinājās no Gaisa spēkiem un atstāja NASA, lai ieņemtu energoapgādes uzņēmuma *Consumers Power Company* viceprezidenta amatu.
1975. gadā viņš pārgāja uz vagonbūves uzņēmumu *[[Pullman (uzņēmums)|Pullman]]*.
No 1981. līdz 1995. gadam viņš darbojās aerokosmiskās nozares uzņēmumā *[[Rockwell International]]*.

2022. gada 13. oktobrī Džeimss Makdivits mira 93 gadu vecumā.

## Kosmisko lidojumu kopsavilkums

## Ārējās saites

* Bigrāfija NASA vietnē
Vanuatu administratīvais iedalījums

[250px|thumbnail|[Vanuatu novietojums]]
**[[Vanuatu]] administratīvo iedalījumu** veido **6 provinces**. Šāds administratīvais iedalījums pastāv kopš 1994. gada. Provinču nosaukumi veidoti kā akronīmi no provinču galveno salu nosaukumiem.

## Administratīvo līmeņu shēma

## Pirmā līmeņa administratīvais iedalījums

### Province

## Atsauces
Herreys

**Herrey's** ir zviedru popgrupa, kas uzvarēja 1984. gada Eirovīzijas dziesmu konkursā, izpildot dziesmu *[[Diggi-Loo Diggi-Ley]]*. Grupa sastāv no trim brāļiem: Pēra Herija (Per Herrey) (dzimis: 1958. gada 9. augustā), Ričarda Herija (Richard Herrey) (dzimis: 1964. gada 19. augustā) un Luisa Herija (Louis Herrey) (dzimis: 1966. gada 3. novembrī). 1985. gadā viņi uzvarēja Sopotas Starptautiskajā dziesmu festivālā ar dziesmu "Sommarparty". Tajā laikā, kad Herrey's uzvarēja Eirovīzijā, brāļi dzīvoja un strādāja ASV.

## Pēc uzvaras [[Eirovīzijas dziesmu konkurss|Eirovīzijā]]
Herreys turpināja ierakstīt dziesmas un ceļot pa visu Eiropu, uzstājoties ar saviem lielākajiem hītiem, bet netika uzrakstīti hīti, kas sasniegtu tādu pašu līmeni Eiropas valstu dziesmu topos, kāds tika sasniegts, kad grupa uzvarēja Eirovīzijas dziesmu konkursā. Viņi bija pirmais Eiropas *«boyband's»* pirms grupas popularitātes uzplaukuma dažus gadus vēlāk. Herrey's bija vislabāk pārdotākā popgrupa Zviedrijā 80. gados, grupa guva milzīgus panākumus Zviedrijas tūrisma jomā, veicot vairāk nekā 300 šovu. Herrey's bija arī pirmā rietumu grupa, kas tika aicināta koncertu tūrē aiz dzelzs priekškara, grupa vairākkārt uzstājās Padomju Savienībā un arī piedalījās šovos ar lielo Krievijas zvaigzni Allu Pugačovu. Luiss Herijs 1987. gadā nolēma doties svētceļojumā, kas bija viņam nepieciešams, lai kalpotu svētajā misijā Pēdējo Jēzus Kristus Svēto Dienu Baznīcai, un ar savu brāļu atļauju aizbrauca uz diviem gadiem, kas veicināja grupas sabrukumu.

Trīs brāļi apvienojās, lai nodziedātu "Diggi-Loo Diggi-Ley" vienā no Zviedrijas *[[Melodifestivalen]]* dziesmu festivāla pusfināla starpbrīžiem. Brāļi arī piedalījās Eirovīzijas dziesmu konkursa 50 gadu jubilejas koncertā ''Congratulations'', 2005. gadā Kopenhāgenā, Dānijā.
2006.gada februārī Ričards Herijs izdeva savu pirmo solo albumu *Jag e Kung*.

## Atsauces
Smadzeņu tūska

thumb|Galvas smadzeņu vielas tūska (tumšs laukums) apkārt audzējam. Daturtomogrāfiskā bilde.
**Smadzeņu tūska** () ir patoloģisks process, kas raksturojas ar iekššūnu un/vai ārpusšūnu šķidruma uzkrāšanos galvas vai mugura smadzenēs, kas palielina smadzeņu apjomu un spiedienu galvaskausā (intrakraniālā hipertensija).

## Smadzeņu tūskas tipi
Galvenokārt izšķir vazogēno, osmotisko, intersticiālo, išēmisko, citotoksisko smadzeņu tūsku.

### Vazogēnā smadzeņu tūska
Vazogēnā smadzeņu tūska raksturojas ar ārpusšūnu šķidruma apjoma palielināšanos. Normā hematoencefaliskā barjera (HEB) ir necaurlaidīga priekš nātrija joniem, bet ir iespējams šī jona transports iekššūnu telpā tikai ar aktīvo Na+/K+ATFāzo transportu. Vazogēnas tūskas attīstīšanas mehānisms ir HEB funkcijas traucējumi. Pie tām Na+/K+ATFāzā darbošanās var būt netraucēta. Ja HEB ir traucēta, notiek nātrija jonu un orgānisko osmotiski aktīvo vielu brīva difūzija smadzeņu intersticiālā telpā ar ūdens pieplūdi.

Vazogēnā tūskā izšķir dažus subtipus:
* hidrostatiskā smadzeņu tūska.
* audzēju smadzeņu tūska.
* augstuma smadzeņu tūska.

### Osmotiskā smadzeņu tūska
Osmotiskā smadzeņu tūska attīstās pēc izteiktas smadzeņu vielas kontūzijas, ko pavada masīvi smadzeņu šūnu bojājumi, HEB caurlaidības traucējumi un osmolaritātes pieaugšana bojājuma zonā. Osmolaritātes pieaugšana kombinācijā ar HEB traucējumiem pievelk ūdeni un attīsta tūsku smadzeņu kontūzijas vietā.

### Citotoksiskā smadzeņu tūska
Citotoksiskā smadzeņu tūska raksturojas ar iekššūnu šķidruma uzkrāšanos ar netraucētu HEB. Galvenais iemesls šādas tūskas attīstīšanai ir Na+/K+ATFāzes sūkņa darbības traucējumi enerģijas deficīta dēļ. Pie tām HEB caurlaidība var būt netraucēta.

### Intersticiālā smadzeņu tūska
Intersticiālā jeb hidrocefāliskā smadzeņu tūska attīstās pie hidrocefālijas un raksturojas ar intersticiālas telpas apjoma palielināšanos cerebrospinālā šķidruma (likvora) atplūdes traucējumu dēļ. Pie šīs smadzeņu tūskas tipa smadzeņu šūnu un HEB funkcijas ir saglabātas.

## Ārstēšana

## Atsauces
Marcins Gortats

**Marcins Janušs Gortats** (; dzimis  Lodzā, Polijā) ir bijušais poļu basketbolists, spēlēja centra pozīcijā, Polijas basketbola izlases dalībnieks. Nozīmīgāko karjeras daļu pārstāvēja NBA klubu Vašingtonas "Wizards".

## Karjera

### NBA
Pēc pāris sezonām Vācijas basketbola Bundeslīgas klubā Ķelnes "RheinEnergie" M. Gortatu Fīniksas "Suns" izvēlējās 2005. gada NBA drafta otrajā kārtā ar kopējo 57. numuru un uzreiz aizmainīja uz Orlando "Magic". Spēlētājs arī pēc drafta turpināja spēlēt Vācijas klubā, līdz 2007. gadā pārcēlās uz ASV, kur sākotnēji spēlēja Attīstības līgā, bet decembrī debitēja "Magic" sastāvā. Ar "Magic" viņš sasniedza NBA finālsēriju, kļūdams par pirmo Polijas basketbolistu, kas to paveicis.

2010. gada 18. decembrī M. Gortats tika aizmainīts uz viņu savulaik draftējušo Fīniksas "Suns" plašā maiņas darījumā kopā ar Vinsu Kārteru, Mikelu Pjetrusu, nākotnes drafta izvēli un naudas kompensāciju pret Džeisonu Ričardsonu, Īrlu Klārku un Hedo Turkoglu. 2011.—2012. gada NBA sezonā viņš bija vienīgais "Suns" spēlētājs, kas piedalījās visās 66 spēlēs (sezona bija lokauta dēļ īsāka), devās tajās sākuma pieciniekā, gūstot vidēji 15,4 punktus un 10 atlēkušās bumbas spēlē, kas ir viņa karjeras augstākie rādītāji.

2013. gada 25. oktobrī M. Gortats tika aizmainīts kopā ar Šenonu Braunu, Malkolmu Lī un Kendalu Māršalu uz Vašingtonas "Wizards" pret Emeku Okaforu un nākamās sezonas pirmās kārtas drafta izvēles tiesībām. 2014. gada vasarā viņš noslēdza jaunu līgumu ar "Wizards" uz piecām sezonām par 60 miljoniem dolāru. "Wizards" sastāvā M. Gortats bija vadošais centra spēlētājs, komanda šajā laika posmā bija viena no vadošajām Austrumu konferencē.

2018. gada jūnijā M. Gortats tika aizmainīts uz Losandželosas "Clippers" pret Ostinu Riversu. 2019. gada februārī komanda atbrīvoja spēlētāju, bet vēl pēc gada M. Gortats oficiāli paziņoja par profesionālā sportista karjeras beigām.

2022. gada oktobrī M. Gortats atgriezās "Wizards" kā pagaidu trenera asistents.

## Privātā dzīve
M. Gortata tēvs Janušs Gortats ir bijušais bokseris, 1972. un 1976. gada vasaras olimpisko spēļu bronzas medaļas ieguvējs, savukārt māte Alicja Gortata spēlējusi volejbolu un pārstāvējusi Polijas izlasi.

## Atsauces

## Ārējās saites
Ģenētiskā rekombinācija

**Ģenētiskā rekombinācija** ir gēnu pārgrupēšanās, kas nosaka jaunu pazīmju un pazīmju kombināciju veidošanos. Visbiežāk rekombinācija notiek hibrīdiska organisma gametoģenēzē. Vienkāršākā rekombinācija ir mātes un tēva gēnu (pazīmju) sajaukšanās neatkarīgas un nejaušas gametu kombinēšanās un mejotiskās hromosomu attālināšanās rezultātā.

Ģenētiskā rekombinācija norisinās arī organismos, kas izplatās bezdzimumvairošanās ceļā, piemēram, baktērijās un arhejos.
Anna Marija Davida

**Anna Marija Davida** (dzimusi 1952. gada 23. maijā) ir franču dziedātāja, kura uzvarēja 1973. gada Eirovīzijas dziesmu konkursā.

Dziedātāja ir dzimusi Arlā. Savu muzikālo karjeru sākusi 18 gadu vecumā Parīzē, iesaistoties muzikālajā teātrī. 1972. gadā sarakstīja savu pirmo dziesmu *"Un peu romantique"*, kas tika iekļauta 1972. gada Francijas nacionālajā Eirovīzijas atlasē un iekļuva topa desmitniekā.

1973. gadā dziedātāja tika izvēlēta par Luksemburgas pārstāvi 1973. gada Eirovīzijas dziesmu konkursā. 1973. gada Eirovīzijā bija sīva cīņa starp trim dziesmām, kuras ir kļuvušas par Eirovīzijas dziesmu klasiku: Davidas *"Tu te reconnaîtras"*, Spānijas *"Eres tú"* un Lielbritānijas  *"Power to All Our Friends"*, galu galā uzvarēja Davida, kuru šķīra 4 punkti no 2. un 6 punkti no 3. vietas.

## Atsauces
Dieva acs

[200px|thumb|right|Providences acs pie [Āhenes Doma]]
[thumb|right|200px|Dieva acs uz [Amerikas Savienotās Valstis|ASV naudas zīmes]]
[thumb|Dieva acs attēlots uz [Braslavas pilsētas ģerboņa]]
**Dieva acs,** arī **Providences acs** ir simbols, Dieva nodomas, tālredzības un īstenošanās acs.

## Ticējumi
Bībelē acs ir visaptverošu zināšanu, modrības un Dieva sargājošās klātbūtnes simbols. Kristietības mākslā acs, ko ietver saules stari, nozīmē Dievu. Acs Dieva rokā nozīmē Dieva radošo gudrību, acs trijstūrī – Dievu Tēvu Trīsvienībā. Acs ķerubu un zēravu spārnos norāda uz to neierobežoto izziņas spēju. Kopš seniem laikiem acs attēlojumam piedēvē apotropiskas spējas. Acs simbolizē fizisko un garīgo redzi, jo acs ir „dvēseles logs”, pa kuru Dievišķā Gaisma ienāk ķermenī. „Laipns skats iepriecina sirdi.” (Sal. 15,30.) „Miesas spīdeklis ir acs; ja nu tava acs ir skaidra, tad visa tava miesa būs gaiša. Bet, ja tava acs ir nevesela, tad visa tava miesa būs tumša.” (Mat. 6,22-23.) Redzēt ar vienu aci nozīmē redzēt dzīves vienotību, nevis tās divējādību. „Un, ja tava acs tevi apgrēcina, izrauj to un met to prom; tas tev labāk – ar vienu aci ieiet dzīvībā, nekā tev ir divi acis un tevi iemet elles ugunī.” (Mat. 18,9.) 

Kristiešu mākslā divas acis, kas novietotas uz trauka vai stiebra, ir Svētās Lūcijas atribūti.

## Atsauces
Zaļā cikādīte

**Zaļā cikādīte** () ir cikādīšu suga no *[[Cicadellinae]]* apakšdzimtas.

## Izplatība un ekoloģija
Sastopamas visā netropu Eirāzijā un Dienvidāfrikā. 2010. gadā atklāta kā jauna suga Azoru salās.

## Pieaugušo īpatņu apraksts
Cikādītes ir 6–9 mm garas. Mātītēm virsspārni ir gaiši zaļi ar gaišāku vai pelēku kostālo malu un apikālu šūnu; tēviņiem virsspārni ir tumši zili ar zilganu kostālo malu un apikālu šūnu. Seja dzeltena, ar gaiši brūnām šķērslīnijām uz klipeusa frontālas daļas un melniem punktiņiem uz ūsiņām. Starp acīm ir pāris melno punktiņu. Pronotums ir dzeltenīgs no priekšas un zaļgans no muguras. Skutellums ir dzeltens vai zaļgandzeltens.

### Maņu orgāni
Zaļās cikādītes proprioceptīvie orgāni sastāv no grupētiem matiņiem un zvanveida sensillām. Šie orgāni atrodas apkārt vai tieši ķermeņa daļu savienojumā vai kutikulu rajonā, kas ietilpst kustīgajās daļās. Ir 2 zvanveida sensillu tipi: sensillas ar paceltu augšu (I tips) un ar plakanu augšu (II tips). Tās atrodas uz kājām, krūšu kurvja un spārniem.

8 līdz 75 μm gara  mataina sensilla atrodas uz matu plātnēm vai matu rievām. Sensillas uztver kustību starp ķermeņa daļām. Šāda veida proprioceptīvie receptori lokalizējas tuvumā no savienojuma vietām, atrodas uz kājām un uz vēdera.

Matainas sensillas atrodas arī uz trešā kāju pāra, uz krūtīm, virsspārniem un vēdera.

## Ekoloģija
Apdzīvo meža un pļavas biotopus: mitinās garā zālē mežos un pļavās, mitrās pļavās, meža klajumos, retinātos mežos. Šī suga ir polifāga, tā barojas ar dažādu augu sugu zaļajām daļām (lapām, jauniem stumbriem), uz tādiem augiem kā, piemēram, donis, *[[Phragmites]]*, *[[Arundo]]*.

## Attīstība
Eirāzijas aukstākos reģionos gadalaikā attīstās 1 paaudze, siltākos līdz 2-3 paaudzēm. Eiropas mērenā klimata zonā mātītes dēj olas kaudzītēs apmēram pa 10 oliņām uz zālveidīgiem augiem (piemēram, ložņu vārpata, Kanādas jānītis, donis, parastā niedre, ezera meldrs), dažreiz arī uz kokiem un krūmiem. Ziemo olas stadijā, koku zaru un stumbru mizā. Nimfas parādās pavasarī. Pieaugušie īpatņi no nimfām attīstās jūnijā-jūlijā.

## Mijiedarbība ar citiem organismiem
[thumb|200px|''[Parasteatoda tepidariorum* [[Labirintzirnekļu dzimta|labirintzirneklis]] noķēris zaļās cikādes tēviņu.]]
Zaļā cikādīte, ka arī daži citi cikādīšu dzimtas pārstāvji (piemēram, *Carneocephala fulgida*, *Draeculacephala minerva*, *Graphocephala atropunctata*), ir atzīmēta ka *Xylella fastidiosa* [[Baktērijas|baktēriju]] izplatītāja. *Xylella fastidiosa* baktērija izraisa dažādas augu [[slimība]]s, piemēram, [[Vīnogas|vīnogām]] (tā izraisa Pīrsa slimūbu), [[Olīvas|olīvu]] kokam, [[citrusi]]em, [[Oleandrs|oleandriem]] un citiem.

Zaļo cikādīšu olas bojā *Gonatocerus longicornis* un dažas *Anagrus* ģints (piemēram, *Anagrus breviphragma*, *Anagrus atomus*, *Anargus mutans*, *Anargus silwoodensis*) [[Pundurlapseņu dzimta|pundurlapsenes]], kuras ir dažādu cikādīšu dzimtu un citu *Fulgoroidea'' sugu kaitēkļi.

## Atsauces
Austrālijas administratīvais iedalījums

[250px|thumbnail|[Austrālijas novietojums]]
**[[Austrālija]]s administratīvo iedalījumu** veido **6 štati**, **3 federālās teritorijas** un **7 ārējās teritorijas**. Štati un Ziemeļu teritorija sīkāk iedalās **561 vietējās pašvaldībās**. Austrālijas kontinentālā daļa sastāv no 6 federālajiem štatiem (ieskaitot Tasmaniju, kas atrodas uz salas netālu no kontinenta) un trīs federālajām teritorijām (ieskaitot anomālo Džervisa līča teritoriju). Pēc platības Austrālija ir sestā lielākā valsts pasaulē. Bez tam, Austrālijai ir arī 7 salu teritorijas, kas pazīstamas kā ārējās teritorijas. Piecas no ārējām teritorijām ir apdzīvotas, savukārt pārējās divas ārējās teritorijas ir bez iedzīvotājiem. Kopumā ārējās teritorijās lielākoties uzturas zinātnieki. Pēc platības Austrālijas lielākā teritoriālā iedalījuma vienība ir Austrālijas Antarktiskā Teritorija (5 896 500&nbsp;km²), bet mazākā — Koraļļu Jūras Salas (10&nbsp;km²). Pēc iedzīvotāju skaita vislielākā administratīvā teritorija ir Jaundienvidvelsa (7 272 800 iedzīvotāji), bet vismazāk ir Ašmora un Kartjē salās un  Hērda Sala un Makdonalda Salās (0 iedzīvotāji).

## Administratīvo līmeņu shēma

## Pirmā līmeņa administratīvais iedalījums
[450px|thumbnail|[Austrālijas ārējās teritorijas]]

### Federālās teritorijas

### Štati

### Ārējās teritorijas

## Atsauces
Pogas ezers

**Pogas ezers** ir caurteces ezers Gulbenes novada Stāmerienas pagastā. Atrodas Gulbenes paugurvaļņa pārejā uz Adzeles pacēlumu. Ezeram cauri tek Pogupe. Krasti slīpi, austrumu pusē ļoti avotaini, dibens līdzens ar biezu dūņu slāni. Ovāla ezerdobe. Eitrofs, maz aizaudzis ezers. Ezerā mīt rudulis, līnis, zutis, plaudis, līdaka, rauda, asaris, karūsa, plicis, sapals, ausleja, ālants, ielaisti arī zuši un karpas.

## Atsauces
Kolumbijas administratīvais iedalījums

[250px|thumbnail|[Kolumbijas novietojums]]
**[[Kolumbija]]s administratīvo iedalījumu** veido **32 departamenti** (spāņu: *departamentos*) un **1 galvaspilsētas distrikts** (spāņu: *Distrito Capital*). Departamentus sīkāk iedala **1119 municipalitātēs** (spāņu: *municipios*). 
Katru departamentu pārvalda gubernators (spāņu: *gobernador*) un Departamenta asambleja (spāņu: *Asamblea Departamental*), kuru tautas referendumā ievēl uz 4 gadiem. Gubernatori nevar vairākas reizes pēc kārtas kandidēt uz šo amatu. Departamentiem ir piešķirtas daļējas autonomijas tiesības. Municipalitātes pārvalda mērs (spāņu: *alcalde*) un mucipalitātes padome (spāņu: *concejo municipal*), kas tiek ievēlēti uz 4 gadiem.

Pēc platības lielākā administratīvi teritoriālā vienība ir Amazonasas departaments (109 665 km²), savukārt mazākā — Sanandresas, Providensijas un Santakatalinas arhipelāgs (52,5 km²). Pēc iedzīvotāju skaita lielākā administratīvā vienība ir Galvaspilsētas distrikts (7 976 700 iedzīvotāji), bet mazākā — Gvainijas departaments (41 482 iedzīvotāji).

## Administratīvo līmeņu shēma

## Pirmā līmeņa administratīvais iedalījums

### Galvaspilsētas distrikts

### Departamenti

## Atsauces
Evacanthus interruptus

***Evacanthus interruptus*** ir cikādīšu suga no *[[Evacanthinae]]* apakšdzimtas.

## Izplatība
Izplatīta netropu Eirāzijā un Dienvidāfrikā. Introducēta arī Ziemeļamerikā, kur 1979. gadā pirmo reizi aprakstīta Kanādā, Ņūbransvikas provincē.

## Pieauguša īpatņa apraksts
*Evacanthus interruptus* ir vidēji liela cikādīte (4-7 mm) ar specifisku nokrāsu. Pronotums parasti melns, dažreiz ar dzelteniem traipiem. Virsspārni parasti dzelteni vai brūngandzelteni ar melnām gareniskām strīpām, kuras savstarpēji savienojas.

## Ekoloģija
Šī suga ir polifāga; barojas ar lakstaugiem, piemēram, no kurvjziežu dzimtas, piparmētru (galvenokārt ar ūdens piparmētru), nātreni, kazrozi. Var kaitēt kultūraugiem, piemēram, apinim.

## Atsauces
Īzaks Rabinovičs (politiķis)

**Īzaks Rabinovičs** ( — ) bija ebreju izcelsmes Latvijas politiķis. Bijis Latvijas Satversmes sapulces un Rīgas domes deputāts, sociāldemokrātiskās organizācijas «Bunds» biedrs.

## Dzīvesgājums
Dzimis . Ieguva augstāko izglītību ekonomikā.

Rabinovičs bija ebreju sociāldemokrātiskās organizācijas «Bunds» biedrs. 1919. gada sākumā viņš piedalījās Tautas padomes sēdēs Liepājā. No 1920. līdz 1922. gadam bija Latvijas Satversmes sapulces deputāts (ievēlēts no Latvijas Sociāldemokrātiskās strādnieku partijas saraksta). Vēlāk bija Rīgas domes deputāts. No 1928. līdz 1934. gadam bija Rīgas Diskonto bankas valdes loceklis.

1941. gada 14. jūnijā izsūtīts uz Sibīriju. Miris  ceļā uz nometinājuma vietu.

## Atsauces
Edvards Vaits

**Edvards Higinss "Eds" Vaits II** (*Edward Higgins "Ed" White II*, dzimis , miris ) bija ASV astronauts, lidotājs, aeronautikas inženieris. 1965. gadā veicis ASV pirmo iziešanu kosmosā. Gājis bojā jauna kosmosa kuģa *[[Apollo 1]]* pirmsstarta treniņu laikā.

## Dzīvesgājums
1948. gadā Edvards Vaits iestājās ASV militārajā akadēmijā Vestpointā. 1952. gadā viņš ieguva bakalaura grādu, un ar otrā leitnanta pakāpi sāka dienestu Gaisa spēkos. Pēc lidotāju skolas pabeigšanas Vaits tika ieskaitīts 22. iznīcinātāju eskadronā Bitburgas gaisa bāzē Rietumvācijā, kur dienēja 3,5 gadus.
1958. gadā Edvards Vaits iestājās Mičiganas Universitātē, kuru absolvēja 1959. gadā, iegūstot maģistra grādu aeronautikas inženierijā.
Pēc tam viņš Edvardsa Gaisa spēku bāzē izgāja izmēģinājpilotu kursu. Turpmākais dienests ritēja *Aeronautical Systems Division* Raita-Patersona Gaisa spēku bāzē Ohaio; tika piešķirta pulvežleitnanta pakāpe.

1962. gadā Vaits kandidēja NASA uz astronauta vakanci, veiksmīgi izturot konkursu un iekļūstot otrajā astronautu grupā.
thumb|Edvards Vaits atklātā kosmosā

Pirmajā un vienīgajā kosmiskajā lidojumā Edvards Vaits devās 1965. gada jūnijā kā *[[Gemini 4]]* pilots. Tā laikā viņš veica ASV pirmo iziešanu kosmosā.

1965. gada decembrī Edvards Vaits bija *[[Gemini 7]]* komandējošā pilota dublieris.

1966. gada martā Vaits tika iekļauts pirmā pilotējamā *[[Apollo programma|Apollo]]* lidojuma *[[Apollo 1]]* apkalpē kā vecākais pilots kopā ar Virdžilu Grisomu un Rodžeru Čeifī. *Apollo 1* starts bija paredzēts 1967. gada 21. februārī. 27. janvārī apkalpe starta laukumā izmēģināja kosmosa kuģa sistēmas un pirmsstarta procedūras. Negaidīti izcēlās ugunsgrēks. Kabīnes 100 % skābekļa atmosfērā uguns izplatījās tik ātri, ka laikus nepaspēja atvērt lūku, un visi kosmonauti gāja bojā.

## Kosmisko lidojumu kopsavilkums

## Iziešana atklātā kosmosā

## Ārējās saites

* Edvarda Vaita oficiālā vietne
* Biogrāfija NASA vietnē
Rabinovičs

**Rabinovičs** var būt:
* Ābrams Rabinovičs (*Абрам Рабинович*; 1878—1943) — Krievijas šahists;
* Iļja Rabinovičs (*Илья Рабинович*; 1891—1942) — Krievijas šahists;
* Īzaks Rabinovičs (1884—1941) — Latvijas politiķis;
* Īzaks Rabinovičs (1911—1977) — Latvijas matemātiķis.
Zaļžubītes

**Zaļžubītes**, **zaļžubīšu ģints** (*Chloris*) ir žubīšu dzimtas (*Fringillidae*) dziedātājputnu ģints, kas pieder dadzīšu apakšdzimtai (*Carduelinae*). Apvieno 5 mūsdienās dzīvojošas sugas. Nesenā pagātnē lielākā daļa zaļžubīšu sugu tika klasificētas dadzīšu ģintī (*Carduelis*).

Zaļžubītes izplatītas Eirāzijā. Viena mājo Dienvidaustrumāzijā, divas Himalaju reģionā, bet pārējām trim ir ļoti plaša izplatība: kapuces zaļžubīte (*Chloris sinica*) sastopama palearktikas austrumu daļā, zaļžubīte palearktikas rietumu un centrālajā daļā. No tām Latvijā sastopama viena zaļžubīšu ģints suga - zaļžubīte (*Chloris chloris*).

## Sistemātika
**Zaļžubīšu ģints** (*Chloris*)
*Himalaju zaļžubīte (*Chloris spinoides*)
*Kapuces zaļžubīte (*Chloris sinica*)
*Melngalvas zaļžubīte (*Chloris ambigua*)
*Vjetnamas zaļžubīte (*Chloris monguilloti*)
*Eiropas zaļžubīte (*Chloris chloris*)

## Atsauces

## Ārējās saites

*Putni dabā
*Birds of Australasia: Chloris
*Taxonomic sequence of British birds
Eiropas Savienības lielākās pilsētas pēc iedzīvotāju skaita

**Eiropas Savienības lielākās pilsētas pēc iedzīvotāju skaita**  ir uzskaitījums, kurā ir uzskaitītas visas lielākās Eiropas Savienības pilsētas pēc iedzīvotāju skaita. Šajā sarakstā ir uzskaitītas visas Eiropas Savienības pilsētas, kurās iedzīvotāju skaits ir virs 300 000. Sarakstā ir iekļautas tās pilsētas, kas politiski tiek pieskaitītas pie Eiropas Savienības.

## Lielākās pilsētas
Ar **pustreknu** izceltas valstu galvaspilsētas.
Jons Izagirre

**Jons Izagirre Insausti** (; dzimis ) ir profesionāls Spānijas šosejas un velokrosa braucējs, kas šobrīd pārstāv *UCI ProTeam* komandu **'.

== Karjera ==
Dzimis [[Basku Zeme|Basku Zemē]], [[Ormaistegi]], Izagirre nāk no riteņbraucēju ģimenes. Profesionāli riteņbraucēji ir bijuši gan viņa tēvs Hosē Ramons un brālis [[Gorka Izagirre|Gorka]]. 2011. gadā pievienojās **' komandai, kurā startēja kopā ar brāli,

Izagirre savu pirmo profesionālu uzvaru guva 2012. gada pavasarī, uzvarot *[[Vuelta a Asturias]]* individuālā brauciena posmā, tajā pašā gadā startējot savā pirmajā lielajā tūrē — *[[2012 Giro d'Italia|Giro d'Italia]]*. 16. posmā viņš izcīnīja uzvaru, veicot atrāvienu vienatnē pēdējos četros kilometros.

Pēc komandas izjukšanas abi kopā ar brāli 2014. gada sezonā pievienojās **' komandai.

2015. gada augustā viņš uzvarēja ''[[Tour de Pologne]]'' kopvērtējumā.

[[2016. gada Tour de France]] izcīnīja uzvaru 20. posmā.

Pirms 2017. gada sezonas Izagirre pievienojās jaunizveidotajai **' komandai. Viņš bija komandas kopvērtējuma līderis 2017. gada Tour de France, bet krita pirmajā posmā individuālajā braucienā Diseldorfā, gūstot iegurņa traumu, kas noslēdza viņa sezonu.

Nākamajā sezonā viņam komandā pievienojās brālis Gorka. 2018. gada augustā tika paziņots, ka abi brāļi nākamajā sezonā pievienosies **' komandai. 2021. gada septembrī Izagirre parakstīja viena gada līgumu ar **'.

## Atsauces

## Ārējās saites

* Euskaltel-Euskadi profils
Nauru administratīvais iedalījums

[250px|thumbnail|[Nauru novietojums]]
**[[Nauru]] administratīvo iedalījumu** veido **14 distrikti**, kas sagrupēti astoņos vēlēšanas apgabalos un sīkāk tiek iedalīti dažādos ciematos. Pēc platības lielākais distrikts ir Menena (310 ha) un Anibare (310 ha), savukārt mazākais — Boe (50 ha). Pēc iedzīvotāju skaita visapdzīvotākais ir Denigomodu (1804 iedzīvotāji), bet vismazākais — Iju (178 iedzīvotāji).

## Administratīvo līmeņu shēma

## Pirmā līmeņa administratīvais iedalījums

### Distrikti
 

## Atsauces
Izagirre

**Izagirre** () ir izplatīts spāņu cilmes uzvārds. Cilvēki ar šo uzvārdu:

* Jons Izagirre (*Jon Izagirre*; 1989) — Spānijas riteņbraucējs;
* Gorka Izagirre (*Gorka Izagirre*; 1987) — Spānijas riteņbraucējs.
Jānis Bankavs

**Jānis Bankavs** ( — ) bija Latvijas žurnālists un politiķis. Bijis Latvijas Satversmes sapulces deputāts no Latvju demokrātu savienības.

## Biogrāfija
Jānis Bankavs piedzima  Vecmuižas pagastā (tagadējā Vecumnieku pagastā). Apmeklējis pagasta un Bauskas apriņķa skolu. Piedalījies 1905. gada revolūcijā. Bēgot no soda ekspedīcijām, Bankavs pēc revolūcijas sakāves pārcēlās uz Maskavu, ar pārtraukumiem mācījās Šaņavska Universitātes Sabiedrisko zinātņu un juridiskajā fakultātē, kuru absolvēja 1916. gadā.

No 1910. gada janvāra līdz 1915. gada jūnijam bija Ventspilī izdoto laikrakstu "Jaunā Avīze" un "Kurzeme" redaktors. Bankavs 13 reizes tika sodīts par to, ka viņa vadītajos laikrakstos kritizēta muižniecība un Krievijas Impērijas iekārta. Pirmā pasaules kara laikā 1915. gadā devās bēgļu gaitās uz Maskavu, kur līdz 1918. gadam vadīja laikrakstu "Dzimtenes Atbalss". Piedalījās Latviešu Nacionāldemokrātu partijas dibināšanā. Bankavs bija Latviešu pagaidu nacionālās padomes Koloniju nodaļas sekretārs un iesaistījās Latvju kareivju nacionālās savienības darbā. Piedalījās pulkveža Frīdriha Brieža organizācijā kā propagandas nodaļas vadītājs. Pēc Brieža aresta 1918. gada jūlijā kopā ar sabiedrotajiem mēģināja viņu no apcietinājuma atbrīvot, par ko visai grupai aizmuguriski piespriests nāvessods. Bankavs ir piedalījies ielu cīņās ar komunistiem.

1918. gada nogalē atgriezās Rīgā un Neatkarības kara laikā kopā ar Pagaidu valdību evakuējās ar Liepāju, kur vadīja laikraksta "Latvijas Sargs" valsts aizsardzības nodaļu. No 1919. gada oktobra piedalījās Bermontiādes cīņās kā armijas štāba izlūkošanas nodaļas priekšnieka palīgs un karavīru informācijas kursu vadītājs. 1920. gada jūnija beigās ar kaunu izslēgts no armijas personālsastāva (virspavēlnieka pavēle Nr.102), jo nepamatoti uzdevies par virsnieku un šādā veidā kļuvis par kara ierēdni, kaut nekad nebija virsnieka pakāpi saņēmis.

Bankavs piedalījās Tautas padomes darbā, no 1920. gadā vairākus mēnešus bija Latvijas Satversmes sapulces deputāts. 1920. gados bija laikraksta "Jaunā Latvija" redakcijas loceklis, no 1927. gada laikraksta "Pirmdienas Rīts" redaktors un izdevējs.

Pēc Latvijas okupācijas 1940. gada jūlijā sarīkotajās "Tautas saeimas" vēlēšanās kopā ar domubiedriem mēģināja Centrālajai vēlēšanu komisijai iesniegt Demokrātiskā bloka jeb Demokrātisko latviešu vēlētāju sarakstu, ko okupācijas varas iestādes nepieļāva. 1941. gada jūnijā izsūtīts uz Kazahijas PSR. 

Miris  ieslodzījumā Karagandas labošanas darbu nometnē. Pēc citiem avotiem miris 1951. gadā.

## Atsauces

## Ārējās saites

* LU Literatūras, folkloras un mākslas institūts Jānis Bankavs
Palau administratīvais iedalījums

[250px|thumbnail|[Palau novietojums]]
**[[Palau]] administratīvo iedalījumu** veido 16 štati. Štati ir vienīgais administratīvais līmenis valstī. Pēc platības lielākais štats ir Neremlenui (65 km²), bet mazākie Hatohobei, Kajanela, Sonsorola (katrs 3 km²). Pēc iedzīvotāju skaita visvairāk iedzīvotāju ir Kororā (11 444 iedzīvotāji), bet vismazāk — Hatohobei (25 iedzīvotāji). 

## Štati
400px|thumbnail|left|Palau štati

## Atsauces
Zālamana Salu administratīvais iedalījums

[250px|thumbnail|[Zālamana Salas|Zālamanu Salu novietojums]]
**[[Zālamana Salas|Zālamanu Salu]] administratīvo iedalījumu** veido **9 provinces** un **1 galvaspilsētas teritorija**. Pēc platības lielākā administratīvā teritorijas vienība ir Rietumu Province (5 475 km²), bet mazākā — Galvaspilsētas teritorija (22 km²). Pēc iedzīvotāju skaita vislielākā vienība ir Malaitas province (137 596 iedzīvotāji), bet mazākā — Renelas un Belonas province (3 041 iedzīvotāji). 

## Administratīvo līmeņu shēma

## Pirmā līmeņa administratīvais iedalījums

### Galvaspilsētas teritorija

### Provinces

## Atsauces
Riva (grupa)

***Riva*** bija popgrupa no Horvātijas pilsētas Zadaras. 1980. gadu beigās pārstāvēja Dienvidslāviju, kā arī uzvarēja 1989. gada Eirovīzijas dziesmu konkursā ar dziesmu *[[Rock me]]*.

## Grupas vēsture

Pēc grupas izveidošanas 1986. gadā grupa pirmo reizi publiski parādījās festivālā *Zagrebfest 1988*. Viņu dziesma *[[Rock Me]]* uzvarēja 1989. gada Eirovīzijas dziesmu konkursā, kas norisinājās Šveicē, grupa guva uzvaru ar rezultātu 137 punkti. Grupa ieguva pirmo un vienīgo uzvaru Dienvidslāvijai. Nākamā gada — 1990. gada Eirovīzijas dziesmu konkurss tika organizēts Zagrebā. Grupas dalībnieku likteņi grupā šķīrās dažādos veidos 1991. gadā.

### Grupas sastāvs

* Emīlija Kokiča (vokāls)
* Dalibors Musaps (taustiņinstrumenti, vokāls, grupas dibinātājs un vadītājs)
* Nenads Nakičs (bass, vokāls)
* Zvonimirs Zriličs (ģitāra, vokāls)
* Bosko Kolikas (bungas)

## Atsauces
906. gads

**906. gads** () bija parastais gads, kas pēc Jūlija kalendāra sākās trešdienā.

## Notikumi
* Abāsīdu kalifāta komandieris *[[Ahmad ibn Kayghalagh]]* vadīja karagājienu uz Bizantiju — Anatoliju, saņemot gūstā 4000–5000 cilvēku.
* Jūnijs &ndash; Saksiju izlaupīja divas ungāru armijas.

## Miruši
* *[[Balhae]]* karalis *[[Dae Wihae]]*
Riubranku

**Riubranku** ( — *Baltā upe*) ir pilsēta un municipalitāte Brazīlijā, Akri štata administratīvais centrs. Atrodas Akri upes ielejā Brazīlijas ziemeļu reģionā, tā ir visapdzīvotākā pilsēta Akri štatā ar 319 825 iedzīvotājiem — gandrīz puse visu štata iedzīvotāju pēc 2011. gada iedzīvotāju skaitīšanas datiem.

Riubranku bija viena no pirmajām apdzīvotajām vietām, kas izveidojās Akri krastos. 1920 gadā tā kļuva par Akri štata centru.

## Atsauces

## Ārējās saites
Frenks Kērtiss Maikls

**Frenks Kērtiss "Kērts" Maikls** (*Frank Curtis "Curt" Michel*, dzimis , miris ) bija ASV astrofiziķis. Bijis NASA astronauts, bet nav lidojis kosmosā.

Sākotnēji Kērtiss Maikls strādāja par jaunāko inženieri *[[Firestone Tire and Rubber Company]]* raķešu nodaļā.
1955. gadā Kalifornijas Tehnoloģiju institūtā ieguva bakalaura grādu fizikā. 
1955. gadā iestājās Gaisa spēkos. Maikls trenējās lidojumiem Maranas Gaisa spēku bāzē Arizinā, Laredo Gaisa spēku bāzē un Perina Gaisa spēku bāzē Teksasā.
Paralēli militārajam dienestam Frenks Maikls Kalifornijas Tehnoloģiju institūtā veica eksperimentālo un teorētisko darbu kodolfizikā. 1962. gadā ieguva doktora grādu.
1963. gadā Maikls pārgāja darbā uz Raisa Universitāti Floridā, kur darbojās kosmosa zinātņu jomā (piemēram, saules vēja mijiedarbība ar Mēness atmosfēru).

1965. gada jūnijā Frenks Kērtiss Maikls tika uzņemts NASA zinātnieku astronautu grupā. Sešu zinātnieku grupa gatavojās lidojumiem *[[Apollo programma|Apollo]]* projektā.
Maiklu neiekļāva nevienā kosmiskajā misijā, un 1969. gadā viņš atstāja NASA.

Frenks Maikls turpināja pētījumus un mācību darbu Raisa Universitātē, kur kļuva par Kosmiskās fizikas un astronomijas departamenta vadītāju. 2001. gadā viņš atstāja darbu Raisa Universitātē.

## Atsauces

## Ārējās saites

* Biogrāfija NASA vietnē
Maria Lohela

**Maria Lohela** (; dzimusi ) ir Somijas politiķe. No 2015. līdz 2018. gadam viņa bija parlamenta Eduskuntas priekšsēdētāja.

Maria Lohela ieguvusi bakalaura grādu Turku universitātē angļu valodā.
No 2009. līdz 2012. gadam viņa bija Turku pilsētas domes locekle.
2011. gadā ievēlēta Eduskuntā no Pamatsomijas vēlēšanu apgabala. 2015. gada vēlēšanās saglabāja vietu parlamentā.

Lohela ir ierosinājusi sašaurināt imigrācijas politiku Somijā. Kopā ar citiem Somu partijas politiķiem Lohela bija līdzautore tā sauktajam *Nuiva Manifesti* — vēlēšanu kampaņas programmai, kura kritizēja Somijas imigrācijas politiku.

## Atsauces

## Ārējās saites

* Personīgā mājaslapa 
* Informācijas Esuskuntas mājaslapā
Pulgosnis

**Pulgosnis** (arī **Āķēnu ezers**, **Spulgosnis** u.c.) ir dzidrūdens ezers Madonas novada Ērgļu pagastā. Izvietojies pagasta dienvidaustrumu daļā pie autoceļa P81 Vestienas aizsargājamo ainavu apvidū. Krasti zemi, vietām — stāvi, dibens — dūņains, vietām — smilšains, akmeņains, granšains. Ezerā divas salas ar kopējo platību 0,6 ha; lielākā no tām, Siena sala,  izvietojusies ezera vidū, bet mazākā — dienvidaustrumu galā. Ietek vairāki grāvji, iztek Āķēnupīte uz Ogri. Ezerā mīt rauda, plaudis, rudulis, līdaka, asaris, līnis, plicis, karūsa.

Krasts apdzīvots, vairākas viensētas. Dienvidaustrumu krastā brāļu Jurjānu memoriālais muzejs «Meņģeļi». Vairākas peldvietas.

## Atsauces
Alphabet

***Alphabet Inc.*** ir *[[Google]]* sākotnējo dibinātāju Lerija Peidža un Sergeja Brina 2015. gada 2. oktobrī izveidota pārvaldītājsabiedrība. Tā pārvalda dažādus uzņēmumus, kas iepriekš piederēja *Google*, ieskaitot pašu *Google Inc.* Kompānijas vadītāji bija Lerijs Peidžs un Sergejs Brins. Tas ir pasaulē otrais vērtīgākais vai pats vērtīgākais uzņēmums (atkarībā no akciju vērtības svārstībām cieši konkurē ar *[[Apple Inc.]]*). Sabiedrība ir bāzēta Kalifornijā, ASV. *Google* reorganizācija *Alphabet* kompānijā tika pabeigta 2015. gada 2. oktobrī. Peidžs un Brins paziņoja par atkāpšanos no amatiem 2019. gada decembrī, un vadītāja pienākumus pildīs Sundars Pičai, *Google* izpilddirektors. Peidžs un Brins paliek *Alphabet Inc* līdzdibinātāji, darbinieki, valdes locekļi un kontrolpaketes īpašnieki.

Uzņēmumā ietilpst vairākas nozares ieskaitot tehnoloģijas, zinātni, biotehnoloģijas un daudzas citas. Daži no meitas uzņēmumiem ir *[[Google]]*, *[[Calico]]*, *[[GV]]*, *[[Google X|X]]*, *[[Verily]]*, *[[CapitalG]]* un *[[Google Fiber]]*. Daži no meitas uzņēmumiem pēc reorganizācijas ir mainījuši savus nosaukumus, piemēram, *Google Ventures* kļuva par *GV*, *Google Life Sciences* par *Verily* un *Google X* kļūstot vienkārši par *X*.

Par *Alphabet* veidošanu 2015. gada 10. augustā paziņoja Lerijs Peidžs. Viņš to pamatoja ar to, ka uzņēmumā bija vairākas lielas apakšstruktūras, kurām nav saistības ar meklēšanas programmu *Google*.

*Alphabet Inc.* dibinot, sākotnēji tas bija *Google Inc.* meitas uzņēmums. Nākamajā solī *Google* apvienojās ar *Alphabet*, vienlaicīgi *Google* kapitāldaļas tika pārnestas uz *Alphabet*. *Google Inc.* kļuva par *Alphabet Inc.* meitas uzņēmumu. *Alphabet* akcijas tiks turpinātas tirgot ar biržas simboliem *GOOG* un *GOOGL*.

## Vēsture
2015. gada 10. augustā *Google* līdzdibinātājs Lerijs Peidžs paziņoja par plāniem veidot jaunu publisku pārvaldītājsabiedrību *Alphabet Inc*. Plānus viņš paziņoja interneta bloga ierakstā *Google* oficiālajā blogā. Sundars Pičai kļuva par jauno *Google* izpilddirektoru aizvietojot Leriju Peidžu, kurš kļuva par *Alphabet* izpilddirektoru.

2016. gada 1. februārī *Alphabet Inc.* pārspēja *[[Apple|Apple Inc.]]*, kļūstot par pasaulē vērtīgāko uzņēmumu, līdz brīdim kamēr *Apple* atguva savas iepriekšējās pozīcijas 2016. gada 3. februārī.

## Atsauces

## Ārējās saites

* Oficiālā vietne
Vecbebru lidlauks

**Vecbebru lidlauks** jeb **Kokneses lidlauks** ir nesertificēts lidlauks Aizkraukles novadā. Izbūvēts Bebru pagasta dienviddaļā Bebrupes labajā krastā 1,5 km uz dienvidrietumiem no Vecbebru centra. Lidlaukā viens labā stāvoklī esošs 400 m garš un 20 m plats asfalta seguma skrejceļš. Lidlauks pirmoreizi pieminēts 1920. gadā, kā civilā lidosta. 1937. gada 29. augustā lidlaukā tika rīkoti aviācijas festivāls, un 1937. gada 26. septembrī lidlauks kalpoja, kā pieturas punkts konkursam "Lidojums apkārt Latvijai". 1938. gada 28. augustā un 1939. gada 20. augustā tika veikti aviācijas festivāli. 1941. gada 15. jūnijā lidlauku atjaunināja PSRS, un vēlāk *[[Luftwaffe (Vērmahts)|Luftwaffe]]* atjaunināja un sāka izmantot lidlauku 1944. gada jūlijā. Atjaunināts padomju laikā un izmantots kā lauksaimniecības aviācijas lidlauks. Dažkārt izmantots kūdras kaisīšanai uz ledus pie Pļaviņām.
## Vācu operatīvās vienības
*NSGr. 3* (1944. gada jūlijs-augusts)

## Atsauces
Jēkabs Dārznieks

**Jēkabs Dārznieks** ( — ) bija Latvijas politiķis. Bijis Latvijas Satversmes sapulces deputāts, Latviešu zemnieku savienības biedrs.

## Biogrāfija
Jēkabs Dārznieks piedzima  Vecpiebalgas pagastā. Mācījies draudzes skolā, nodarbojās ar lauksaimniecību.

Dārznieks piedalījās Tautas padomē, kā arī no 1920. līdz 1922. gadam vairākus mēnešus bija Latvijas Satversmes sapulces deputāts Latviešu zemnieku savienības frakcijā. Miris Rīgā .

## Atsauces